kardosdrur/scandi-wiki huggingface dataset:
Wusterhusen

Wusterhusen er en by og kommune i det nordøstlige Tyskland, beliggende i Amt Lubmin i den nordvestlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Wusterhusen er beliggende omkring 16 km øst for Greifswald og to kilometer syd for Lubmin ved Kreisstraße K22 mellem Wolgast og Greifswald. Kommunen ligger på et højdedrag mellem Greifswalder Bodden mod nord, og den sumpede lavning ved Ziese mod syd. Landskabet er bakket i højder mellem 15,7 og 34,9 moh.

I kommunen finder man udover Wusterhusen, landsbyerne Gustebin, Konerow, Pritzwald og Stevelin. Wusterhusen grænser mod nord til Lubmin, til Rubenow mod øst, til Neu Boltenhagen mod syd og Brünzow mod vest.

Eksterne kilder og henvisninger 

 Kommunens side på amtets websted
 Befolkningsstatistik mm

Byer i Mecklenburg-Vorpommern
Kommuner i Mecklenburg-Vorpommern
Amt Lubmin
Byer i Kreis Vorpommern-Greifswald
Lucas Lynggaard Tønnesen

Lucas Lynggaard Tønnesen (født 13. juli 2000 i København) er en dansk skuespiller, kendt for sin rolle Rasmus i den første danske originale Netflix-serie The Rain.

Tønnesen medvirkede i 2013 i filmen Kvinden i buret, hvor han spillede Lasse som barn. I 2013 medvirkede han også i Tomas Villum Jensens komediefilm Player i rollen som Casper Christensens søn Phillip. Han havde senere en rolle i DR1's julekalender Tidsrejsen som Sofies bror.

Tønnesen debuterede i 2012 med en rolle i familieforestillingen Cirkus Summarum.

Han er kæreste med skuespillerinden Emilie Koppel.

Filmografi

Film

TV-serier

Teater

Kilder

Eksterne henvisninger 
 

Skuespillere fra Danmark
Børneskuespillere fra Danmark
Personer fra Frederiksberg
Studenter fra Sankt Annæ Gymnasium
Stemmen i mit liv

"Stemmen i mit liv" er en dansk rapsang, der blev fremført af Kølig Kaj ved Dansk Melodi Grand Prix 1997, hvor den vandt, og var derefter Danmarks bidrag til det efterfølgende Eurovision Song Contest 1997 senere samme år. 

Sangen handler om sangerens problemer med at tale den eller det han kan lide. Teksten er tvevtydig idet at det ikke er klart om det er en rigtig person eller en telefonsvarer han taler til i omstillingen. Der er blevet indspillet en parodi af sangen af satiregruppen Farlig Fredag.

Historie 
"Stemmen i mit liv" blev opført som sang nummer 7 ved det Danske Melodi Grand Prix. Den modtog 31,5 % af stemmerne og med lidt over 2 % ned til Jette Torps "Utopia", som var den næst mest populære sang, vandt Kølig Kaj den danske konkurrence.

Ved Eurovision Song Contest senere samme år blev sangen fremført som nummer 21 efter der russiske bidrag "Primadonna", fremført af Alla Pugacheva og efterfulgt af Frankrigs Fanny med "Sentiments songes". Da stemmeafgivelsen sluttede havde den fået 25 point, hvilket placerede den som nummer 16 af de i alt 25 deltagere.

Som følge af den dårlige placering kunne Danmark ikke deltage i året efter. Således det næste bidrag fra Danmark til konkurrencen først i 1999 med Michael Teschl og Trine Jepsens sang "Denne gang" ("This Time I Mean It").

Introduktionen af at landene selv må vælge det sprog, som deres sange skal være på i den internationale konkurrence, har betydet at "Stemmen i mit liv" var den sidste sang på dansk i Eurovision Song Contest indtil 2021 hvor gruppen Fyr og Flamme deltog med nummeret "Øve os på hinanden".

Eksterne henvisninger 
 Tekst
 Farlig Fredag parodi på YouTube

Sange fra 1997
Sange fra Dansk Melodi Grand Prix
Sange fra Eurovision Song Contest 1997
Eurovision Song Contest-sange fra Danmark
Hiphop-sange
Dansk Melodi Grand Prix 1997
BeNe League

BeNe League var den højeste fodboldliga for kvinder i Belgien og Holland. For at styrke konkurrencen i de nationale ligaer, blev den fælles liga, BeNe League, etableret som et samarbejde mellem Belgiens fodboldforbund og Koninklijke Nederlandse Voetbalbond. Den første sæson blev spillet i 2012–13, efter det succesfulde samarbejde om kampen, BeNe Super Cup, hvor begge landes nationale mestre spillede mod hinanden. BeNe Leauge kvalificerede de højest placerede belgiske og hollandske hold til UEFA Women's Champions League.

Efter tre sæsoner blev ligaen nedlagt og begge nationer vendte tilbage til deres egne topligaer, henholdsvis Æresdivisionen i Holland og Super League Vrouwenvoetbal i Belgien.

Mestre 
Twente vandt de to første sæsoner. Der blev ikke uddelt nogen officiel topscorerhæder den første sæson.

Referencer 

Kvindefodboldligaer
Fodbold i Belgien
Fodbold i Nederlandene
Anne Glad

Anne Glad Wagner (født Anne Toft, 10. maj 1972 i Næsby) er en dansk reklametekstforfatter, livsstilsekspert og foredragsholder, der især er kendt fra sin medvirken i flere tv-programmer, specielt Kender du typen? på DR.

Anne Glad er cand.mag. i nordisk litteratur og filmvidenskab, men valgte efterfølgende at arbejde som tekstforfatter i reklamebranchen. Hun er nu strategisk direktør i reklamebureauet Envision. I 2010 blev hun en af de to livsstilseksperter, der medvirker i tv-programmet Kender du typen?, hvilket hun fortsat er i 2023.

Udover sit arbejde er Glad engageret i UNICEF Præsidium, Aarhus Kulturby 2017, Filmby Aarhus advisory board og Aarhus Folkeuniversitet. I 2017 blev hun optaget i Kraks Blå Bog.

Privatliv 
Hun blev gift med musikeren Kim Glad Wagner i maj 2018, som hun har dannet par med siden 2014. Parret fik en søn i 2017. Det er hendes andet ægteskab, det første varede ti år og endte med skilsmisse.

Referencer 

Reklamefolk fra Danmark
Personer i Kraks Blå Bog
Torres Calcio Femminile

Associazione Sportiva Dilettantistica Torres Calcio Femminile (sædvanligvis omtalt som Torres eller Eurospin Torres af sponsorårsager, var et italiensk fodboldhold for kvinder, der var hjemmehørende i Sassari, Sardinien. Klubben blev etableret i 1980 og konkurrerede i kvindernes Serie A frem til 2015. Klubbens farver var blåt og rødt. Holdet vandt syv scudetti og otte Italian Women's Cup. De blev nægtet spillerlisens for 2015–16 sæsonen i Serie A på grund af for stor gæld.

Hæder 
Torres har vundet flest trofæer af alle italienske kvindefodboldklubber.

Liga 
 Serie A (niveau 1)
 Vindere (7): 1993–94, 1999–00, 2000–01, 2009–10, 2010–11, 2011–12, 2012–13

 Serie B (level 2)
 Vindere (1): 1989–90

Pokalturneringer 
 Coppa Italia
 Vindere (8): 1990–91, 1994–95, 1999–00, 2000–01, 2003–04, 2004–05, 2007–08, 2010–11

 Supercoppa Italiana
 Vindere (7): 2000, 2004, 2009, 2010, 2011, 2012, 2013

 Italy Women's Cup
 Vindere (2): 2004, 2008

Truppen 2014–15 
Den sidste trup, før holdet blev nedlagt, bestod af disse spillere:

Referencer 

Kvindefodboldklubber i Italien
Serie A (kvinder)

Kvindernes fodbold Serie A er den bedste række i italiensk kvindefodbold. Ligaen blev grundlagt i 1968.

2019–20 hold 

 Deltagende hold

Liste over mestre 
Siden 1968 er alle mesterskaber defineret som "Serie A":

 1968 Genova (FICF), Bologna (UISP)
 1969 Roma (FICF), Bologna (UISP)
 1970 Gommagomma Milano (FFIGC), Real Torino (FICF)
 1971 Piacenza (FFIGC), Real Juventus (FICF)
 1972 Gamma 3 Padova (FFIUAGC)
 1973 Gamma 3 Padova (FFIUGC), Milano (FICF)
 1974 Falchi Astro Montecatini (FFIUGC)
 1975 Milan (FIGCF)
 1976 Valdobbiadene
 1977 Valdobbiadene Diadora
 1978 Jolly Cutispoti Catania
 1979 Lubiam Lazio
 1980 Lazio '75
 1981 Alaska Gelati Lecce
 1982 Alaska Gelati Lecce
 1983 Alaska Gelati Lecce
 1984 Alaska Trani
 1985 Sanitas Trani
 1985–86 Despar Trani
 1986–87 Lazio (FIGC)
 1987–88 Lazio
 1988–89 G.B. Campania
 1989–90 Reggiana Zambelli
 1990–91 Reggiana Zambelli
 1991–92 Milan '82
 1992–93 Reggiana Zambelli
 1993–94 Torres FO.S.
 1994–95 Agliana
 1995–96 Verona Gunther
 1996–97 Modena
 1997–98 Modena
 1998–99 Milan
 1999–00 S.S. Torres FO.S.
 2000–01 S.S. Torres FO.S.
 2001–02 Ruco Line Lazio
 2002–03 Foroni Verona
 2003–04 Foroni Verona
 2004–05 Bardolino
 2005–06 Fiammamonza
 2006–07 Bardolino Verona
 2007–08 Bardolino
 2008–09 Bardolino
 2009–10 Torres
 2010–11 Torres
 2011–12 Torres
 2012–13 Torres
 2013–14 Brescia
 2014–15 AGSM Verona
 2015–16 Brescia
 2016–17 Fiorentina
 2017–18 Juventus
 2018–19 Juventus
 2019–20 Juventus
 2020–21 Juventus
 2021–22 Juventus

Topscorere 
Listen over topscorere:

Referencer 

Kvindefodboldligaer
Fodbold i Italien
Kvindefodbold i Italien
Lundamo Station

Lundamo Station (Lundamo stasjon) er en jernbanestation på Dovrebanen, der ligger i byområdet Lundamo i Melhus kommune i Norge. Stationen består af to spor med to perroner og en stationsbygning i gulmalet træ.

Stationen åbnede 5. august 1864, da Trondhjem–Størenbanen, nu en del af Dovrebanen, stod færdig. Oprindeligt hed den Lundemo, men den skiftede navn til Lundamo 23. april 1921. Den blev fjernstyret 27. juli 1965.

Litteratur

Eksterne henvisninger 

Stationer på Dovrebanen
Etableret i 1864
Jernbanestationer i Trøndelag
Ler Station

Ler Station (Ler stasjon) er en jernbanestation på Dovrebanen, der ligger i byområdet Ler i Melhus kommune i Norge. Stationen består af to spor med en kort perron med et læskur ved det ene af dem.

Stationen åbnede 5. august 1864, da Trondhjem–Størenbanen, nu en del af Dovrebanen, stod færdig. Oprindeligt hed den Leer, men den skiftede navn til Ler omkring 1875. Den blev fjernstyret 27. juli 1965 og gjort ubemandet 1. februar 1973. I 2019 vil sporene på stationen blive forlænget, så 650 meter lange tog kan krydse der.

Stationsbygningen blev opført til åbningen efter tegninger af Georg Andreas Bull, der også stod for de andre stationsbygninger på strækningen. Bygningen brændte i 1978, og resterne er revet ned.

Litteratur

Eksterne henvisninger

Noter 

Stationer på Dovrebanen
Etableret i 1864
Jernbanestationer i Trøndelag
Kvål Station

Kvål Station (Kvål stasjon) er en jernbanestation på Dovrebanen, der ligger ved byområdet Kvål i Melhus kommune i Norge. Stationen består af et spor og en perron med et læskur.

Stationen åbnede som holdeplads 5. august 1864, da Trondhjem–Størenbanen, nu en del af Dovrebanen, stod færdig. Oprindeligt hed den Kvaal, men den skiftede navn til Kvål 23. april 1921. Den blev opgraderet til station omkring 1880. 1. august 1965 blev den nedgraderet til trinbræt. Stationsbygningen, der var opført i gulmalet træ efter tegninger af Gudmund Hoel og Bjarne Friis Baastad, blev revet ned i oktober 2009.

Litteratur

Eksterne henvisninger 

Stationer på Dovrebanen
Etableret i 1864
Jernbanestationer i Trøndelag
Kelly Smith

Kelly Jayne Smith, MBE (født 29. oktober 1978, i Watford) er en engelsk forhenværende forboldspiller, angriber, som senest spillede for FA WSL klubben Arsenal Ladies fra 2012 til 2017 og havde desuden to gange tidligere spillet for Arsenal. Hun har spillet for en række amerikanske fodboldklubber og har rekorden som den mest scorende spillere på Englands kvindefodboldlandshold. Før hun fyldte syv år spillede hun fodbold på et drengehold, men blev smidt af holdet, efter at hun blev topscorer og forældre til modstanderernes hold klagede over at hun som pige spillede på et drengehold.

Smith kom på college i USA, hvor hun satte flere rekorder for Seton Hall University, og derefter spillede hun som professionel med Women's United Soccer Association (WUSA) holdet Philadelphia Charge. Efter det var hun tilbage hos Arsenal, hvor hun var med til at vinde UEFA Women's Cup 2006–07. Smith rejste tilbage til USA, hvor hun fik endnu en professional kontrakt, denne gang med Boston Breakers i Women's Professional Soccer (WPS). Hun har spillet over 100 landskampe for England siden hun fik sin debut i 1995. Selv om hun blev ramt at alvorlig skade i løbet af sin karriere, så er Smith Englands rekordscorer med 46 mål. Hun spillede for Storbritannien ved OL i London 2012.

Hun vandt FA Women's Players' Årets spiller i 2006 og 2007.

Hæder 
Smith blev udnævnt Member of the Order of the British Empire (MBE) i 2008 (Birthday Honours).

Hæder med Arsenal
 Women’s Premier League - 1996/97, 2005/06, 2005/06, 2007/08
 UEFA Women’s Cup - 2006/07
 FA Cup - 2005/06, 2006/07, 2007/08<
 Premier League Cup - 2006/07
 Community Shield - 2005/06, 2006/07

Referencer

Eksterne henvisninger 

 

Kvindelige fodboldspillere fra England
Fodboldspillere ved sommer-OL 2012
Personer tildelt Member of the Order of the British Empire
Fodboldspillere fra Arsenal F.C.
Erhvervshus Nordjylland

Erhvervshus Nordjylland (tidligere Væksthus Nordjylland) er et af Danmarks seks erhvervshuse, og blev etableret 1. januar 2019 som led i Folketingets lov om erhvervsfremme, der blev vedtaget den 13. december 2018. 

Erhvervshushus Nordjylland er ejet af de 11 kommuner i Region Nordjylland og har til huse i NOVI Science Park i Aalborg Øst. 

Erhvervshusets formål er, at skabe bæredygtig udvikling og vækst i hele Nordjylland, og tilbyder  vejledning og problemafklaring til nordjyske iværksættere og virksomheder i tæt samarbejde med offentlige- og private aktører og vidensinstitutioner.

Se også 
 Erhvervshus Fyn 
 Erhvervshus Hovedstaden 
 Erhvervshus Midtjylland
 Erhvervshus Sjælland 
 Erhvervshus Sydjylland

Kilder og eksterne henvisninger 

 Officiel hjemmeside 

Økonomisk udvikling
Erhvervsliv i Danmark
Nordjylland
Slusen

Slusen i Københavns sydlige havneområder er navnet på den vandregulerende sluse, der adskiller Københavns sydhavn fra Kalveboderne. Slusen kan, når den er åben, gennemsejles af lystbåde med  en bredde på op til 10,8 meter og en maksimal længde på 53 meter, dog kun af både, som er maksimalt tre meter højde. Højdespørgsmålet har dog ikke noget med selve slusen at gøre, men med de broer, der følger lige syd for slusen. I tjener slusen til at mindske vandgennemstrømingen i havnen, således at der ikke bliver hvirvlet op i bundsedimentet. Oprindeligt var slusen en hjælp til skibene, som i begyndelsen af 1900-tallet havde for ringe motorkraft til at gå mod vandstrømmen i havnen.

Historie 

Slusen blev etableret mellem 1901 og 1903 som følge af de omfattende ændringer, der var sket i Københavns Havn i de forudgående årtier. Havnens udvidelse havde medført, at store mængder materiale var blevet gravet væk og deponeret andetsteds. Især i den sydlige del af havnen, Islands Brygge på Amagersiden og de områder, der nu er kendt som Sluseholmen og Teglholmen på Sjællandsiden. Det havde ført til stærke strømme på op til 6 knob, hvilket vanskeliggjorde navigationen.

Slusen blev benyttet af fiskefartøjer, mudderpramme og mindre fragtskibe frem til 1970'erne. Sjællandsbroen blev bygget syd for slusen i 1969. Den blev oprindeligt åbnet for passerende skibe, men er nu permanent lukket og med en gennemsejlingshøjde på tre meter, således kan kun mindre både nu komme ind og ud af Københavns Havn fra syd.

Referencer

Eksterne henvisninger 

Københavns Havn
Sluser i Danmark
Rødemis Fogderi

Rødemis Fogderi blev oprettet i 1702 som biskoppeligt fogderi i Sønder Gøs Herred (Mildsted Herred) i Husum Amt bestående af landsbyen Rødemis og nogle enkelte spredt liggende ejendomme i omegnen i det sydvestlige Sydslesvig. 

Fogderiet blev oprettet i 1702, men har rødder i den forhenværende Svavsted Amt, der bestod af bispegods i hele Sønderjylland. Til de biskoppelige besiddelser under Svavsted Amt hørte Svavsted, Rødemis, Treja, Svansø Birk med Stubbe by, Bustorp og Guggelsby, Nørre Gøs Herred Birk, Als Birk med byen Stavensbøl samt flere spredte ejendomme i hele Sønderjylland. I 1702 blev amtet ophævet og og dets spredt liggende ejendomme indlemmet i de omkringliggende herrder og amter. Svavsted og Rødemis kom som små fogderier til Husum Amt, Treja og Fysing som herreder til Gottorp Amt.

Rødemis Fogderi hørte i kirkelig henseende til Mildsted Sogn.

Litteratur
 Jens Peter Trap: Statistisk-topographisk beskrivelse af hertugdømmet Slesvig, Kjøbenhavn 1864, side 242

Tidligere subnationale enheder i Danmark
Husum
Luka Racic

Luka Racic (født 8. Maj 1999 i Greve, Danmark) er en dansk fodboldspiller, som spilleede for NK Slaven Belupo  indtil september 2022. Herefter skiftede han til SønderjyskE på en kontrakt frem til 2023. I hans tid som Brentford spiller var han to gange udlejet, blandt andet til danske HB Køge. 

Tidligere har han spillet for F.C. København U19, men nåede aldrig nogen førsteholdskampe.

Referencer

Eksterne henvisninger 
 

Fodboldspillere fra FC København
Atlantisk pukkeldelfin

Den atlantiske pukkeldelfin, også kaldet Atlanterhavs-pukkeldelfin, er et havpattedyr af delfinfamilien. Arten er kendt for at hjælpe fiskerne ved Kap Timiris i Mauretanien med at jage fiskene ind i deres net.

Udseende
Atlantisk pukkeldelfin ligner den velkendte delfinart, øresvin, men har en markant pukkel og en ret lille rygfinne. Den er nært beslægtet med den indopacifiske pukkeldelfin. Arten vejer 100-150 kg og har en længde på 2-2,5 meter. Som nyfødt er den 1 meter lang.

Udbredelse
Atlantisk pukkeldelfin er udbredt fra Mauretanien mod syd og øst langs Afrikas kyst til Cameroun og muligvis Angola. Den menes at være særlig talrig ved Senegals og Mauretaniens kyster. Den foretrækker lavt vand på under 20 meters dybde, især mangroveområder.

Levevis
Føden er fisk, og atlantisk pukkeldelfin færdes i flokke på oftest 5 til 7 individer. Den kommer typisk op til overfladen hver 40. eller 60. sekund, men kan være neddykket i flere minutter. Den kan svømme på siden og vinke med luffen. Især unge dyr springer hyppigt op af vandet, og kan lave baglæns kolbøtter. Den er svær at komme nær og rider sjældent på bovbølgen efter skibe.

Noter

Delfiner
Amt Peenetal/Loitz

Amt Peenetal/Loitz er et Amt i den vestlige del af Landkreis Vorpommern-Greifswald, i den tyske delstat Mecklenburg-Vorpommern. Amtet har ti kommuner og administrationen ligger i byen Loitz.

Amtet blev oprettet i 1994 og havde i starten seks kommuner. Kommunen Wüstenfelde blev 14. juni 2004 en del af Loitz og de tidlige selvstændige kommuner Sassen og Trantow slog sig 31. december 2004 til den nye kommune Sassen-Trantow. 1. juli 2012 blev Düvier indlemmet i Loitz.

Kommuner og landsbyer 
 Görmin med Alt Jargenow, Böken, Göslow, Groß Zastrow, Neu Jargenow, Passow og Trissow
 Byen  Loitz med Drosedow, Düvier, Gülzowshof, Nielitz, Rustow, Schwinge, Vorbein, Voßbäck og Zarnekla
 Sassen-Trantow med Damerow, Groß Zetelvitz, Klein Zetelvitz, Pustow, Sassen, Trantow, Treuen, Vierow, Zarrentin og Zarrentin Siedlung

 

 
Landkreis Vorpommern-Greifswald
Sonny Johansson

Sonny Johansson (født 17. oktober 1948) er en tidligere fodboldspiller fra Landskrona. Han blev som junior i den lille Landskronaklub BK Landora opdaget af byens stolthed, Landskrona BoIS, for sæsonen 1968, efter at have takket nej til Stockholmsklubben Djurgårdens IF. Allerede i hans første sæson i "BoIS" førte han, som center-angriber i datidens almindelige 4-3-3-system, klubben til kvalifikation til Allsvenskan, men kvalifikationsspillet i efteråret 1968 gik ikke godt. To år senere var tiden inde, og i kvalifikationsmatchen hjemme mod Sandviken IF scorede han til 1-0 med et kraftigt hovedstød. Kampen blev vundet med 2-0, men først efter kampe mod IFK Luleå (næsten 1500 km nordpå) og Skövde (på Nya Ullevi, neutral bane) blev "BoIS" klar til Allsvenskan, i første omgang i 21 sæsoner. Johansson spillede alle de ti sæsoner 1971-1980 i Allsvenkan, før klubben i efteråret 1980 rykkede ned til Division 2. Men Johansson gav ikke op og forblev i Landskrona BoIS til sin sidste sæson i 1984. I 1972 vandt han den svenske Pokalturnering, Svenska Cupen.

Johansson scorede sammenlagt flest mål i Allsvenskan i 1970'erne, og det blev i alt til 17 sæsoner og 310 mål for klubben.

Sonny Johansson har også spillet tre landskampe for Sverige og scoret et mål.

Johansson er en levende legende i sin hjemby og blev af "BoIS" supporters kendt som "Kung Sune, vår ven".

Litteratur 
 Åke Jönsson, Ett fotbollslags historia 1915-2015, 

Fodboldspillere fra Landskrona BoIS
TV 2 Vejret

TV 2 Vejret er navnet på TV 2s vejrudsigter. 
Frem til 2013 blev vejrudsigterne produceret af STV Production.

Historie
 Programmet havde premiere d. 11. juli 1994 på Sprogø. Da øen i dag er fredet, måtte TV 2 Vejret flytte til en mindre have i Odense, da byggeriet af Storebæltsforbindelsen var færdigt.
 Fra år 2000 indtil år 2010 sendte TV 2 Vejret fra "Vejrhuset" i Bellingebro syd for Odense.
 Den 10. maj 2010 var der premiere på "TV 2 Vejrcenter" og de flyttede til København.
 Den 25. april 2013 flyttede TV 2 Vejret tilbage til Fyn til Kvægtorvet i Odense, TV 2s hovedkvarter.

Nuværende værter
 Peter Tanev (1996-)
 Jens Ringgård Christiansen (2006-)
 Andreas Nyholm (2010-)
 Lone Seir (2000-2002, 2013-)
 Ellen Nybo
 Sebastian Pelt (2019-)
 Sara Maria Franch-Mærkedahl (2013-?, 2020-)
 Jacob Mouritzen (2022-)

Tidligere værter
 Per Fløng
 Mikael Jarnvig
 Lone Skjoldaa
 Charlotte Autzen
 Kathrine Elmer
 Marlene Sandvad
 Ditte Falkenberg
 Britt Dige Toft
 Rikke Tjørring
 Mikkel Hybel Fønsskov
 Annette van Buren
 Anders Brandt
 Per Christiansen
 Anna Holte
 Eva Nabe Poulsen
 Sebastian Guldbrandsen
 Signe Ryge Petersen
 Thomas Mørk
 Cecilie Hother (00'erne, 2017-)

Etableret i 1994
Tv-programmer fra TV 2 Danmark
Nyheds- og aktualitetsprogrammer fra Danmark
Kino Den Blå Engel

Kino Den Blå Engel er en biograf i Kalundborg på Vestsjælland. Den blev grundlagt i 1958 under navnet Ny Kino.

Historie 
Ny Kino blev etableret af Ejvind Nielsen i 1958 med en sal med plads til 370 personer. Efter amerikansk forbillede åbnede han også grillbaren Kinogrillen i forbindelse hermed. I 1982 udvidede man med yderligere en sal, hvor der var plads til 50 personer. Nielsen overdrog biografen til sin datter, Birte Berggreen Jensen, i 1988, og hun lukkede grillen, for at lave den om til en foyeområde for biografens gæster.

Økonomiske vanskeligheder gjorde i 1990, at Jensen tilbød Kalundborg Kommune at købe biografen, og lade hende leje sig ind. I stedet gav kommunen et stort tilskud til en gennemgribende renovering, der var færdig i 1993.

Jensen solgte i 2003 til de nuværende ejere, der omdøbte den til Den Blå Engel. Ved deres 10-års jubilæum i 2013 blev der samlet penge ind til at få nye stole i salen.

Under coronaviruspandemien i 2020 mistede biografen omkring 1 mio. kr. i billetindtægter. Ejerne åbnede derfor et ishus ved siden af biografen, for at få nye indtægter til stedet henover sommeren.

Referencer 

Biografer i Danmark
Bygninger, konstruktioner og anlæg i Kalundborg
Etableret i 1958
Kultur i Kalundborg
Boston Breakers

Boston Breakers er en amerikansk professionel fodboldklub for kvinder, hjemmehørende i Boston i bydelen Allston. Holdet konkurrerer i National Women's Soccer League (NWSL).  De erstattede de oprindelige Breakers, som konkurrerede i den nedlagte Women's United Soccer Association, som Boston-områdets  professionelle kvindefodboldhold.

Aktuel trup

Referencer 

Kvindefodboldklubber i USA
Hebden Bridge

Hebden Bridge er en by i West Yorkshire i Storbritannien. Byen har ca. 4.500 indbyggere. Byen er Ed Sheerans fødeby.

Byer i England